

**"Қазақстан Республикасы Ішкі істер министрлігінің арнайы мемлекеттік мұрағатын құру туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2011 жылғы 23 желтоқсандағы № 1594 Қаулысы

      Қазақстан Республикасының Үкіметі **ҚАУЛЫ ЕТЕДІ**:

      «Қазақстан Республикасы Ішкі істер министрлігінің арнайы мемлекеттік мұрағатын құру туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

      *Қазақстан Республикасының*

*Премьер-Министрі                       К. Мәсiмов*

 **Қазақстан Республикасы Президентінің Жарлығы Қазақстан Республикасы Ішкі істер министрлігінің арнайы**
**мемлекеттік мұрағатын құру туралы**

      «Ұлттық мұрағат қоры және мұрағаттар туралы» Қазақстан Республикасының 1998 жылғы 22 желтоқсандағы Заңының 22-бабының 2-тармағына сәйкес және ұлттық қауіпсіздікті қамтамасыз ету мақсатында **ҚАУЛЫ ЕТЕМІН**:

      1. Қазақстан Республикасы Ішкі істер министрлігінің арнайы мемлекеттік мұрағаты құрылсын.

      2. Қазақстан Республикасы Ішкі істер министрлігі осы Жарлықтан туындайтын шараларды қабылдасын.

      3. Осы Жарлық қол қойылған күнінен бастап қолданысқа енгізіледі.

      *Қазақстан Республикасының*

*Президенті                           Н. Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК